স্বাস্থ্যমন্ত্রীর এপিএস আরিফকে অব্যাহতি
স্বাস্থ্য ও পরিবার কল্যাণমন্ত্রীর সহকারী একান্ত সচিব (এপিএস) ড. মোহাম্মদ আরিফুর রহমান সেখকে দায়িত্ব থেকে অব্যাহতি দেয়া হয়েছে। ১৫ জানুয়ারি মন্ত্রণালয়ের স্বাস্থ্য সেবা বিভাগের প্রশাসন-১ শাখার সিনিয়র সহকারী সচিব শাহাদত হোসেন কবির স্বাক্ষরিত এক অফিস আদেশে এই অব্যাহতি দেয়া হয়।





আরিফুর রহমান সেখ স্বাস্থ্য ও পরিবার কল্যাণমন্ত্রীর সহকারী একান্ত সচিবের দায়িত্ব গ্রহণের আগে মন্ত্রণালয়ে সিনিয়র সহকারী প্রধানের (স্বাস্থ্য-৭) দায়িত্বে ছিলেন। গত বছরের ২২ জানুয়ারির এক বদলি আদেশে তিনি নিজ দায়িত্বের অতিরিক্ত হিসেবে মন্ত্রীর সহকারী একান্ত সচিবের দায়িত্বপ্রাপ্ত হন। বিদেশে প্রশিক্ষণের নামে অর্থ লোপাট এবং বিভিন্ন সরকারি হাসপাতাল ও মেডিকেল কলেজে পছন্দের ঠিকাদারদের কাজ পাইয়ে দিয়ে অবৈধ সম্পদ অর্জনের অভিযোগে জিজ্ঞাসাবাদের জন্য আজ দুর্নীতি দমন কমিশনে (দুদক) হাজির হওয়ার কথা আরিফুর রহমান সেখের। দুদকের পরিচালক কাজী শফিকুল আলমের বিশেষ অনুসন্ধান-তদন্ত শাখা-১ থেকে তাকে এ নোটিশ দেয়া হয়। এতে স্বাক্ষর করেন অনুসন্ধানকারী কর্মকর্তা উপ-পরিচালক সামসুল আলম।

স্বাস্থ্য ও পরিবার কল্যাণমন্ত্রীর সহকারী একান্ত সচিব (এপিএস) ড. মোহাম্মদ আরিফুর রহমান সেখকে দায়িত্ব থেকে অব্যাহতি দেয়া হয়েছে। ১৫ জানুয়ারি মন্ত্রণালয়ের স্বাস্থ্য সেবা বিভাগের প্রশাসন-১ শাখার সিনিয়র সহকারী সচিব শাহাদত হোসেন কবির স্বাক্ষরিত এক অফিস আদেশে এই অব্যাহতি দেয়া হয়।